CELEX: 32021D0470
Language: et
Date: 2021-03-18 00:00:00
Title: Nõukogu otsus (ÜVJP) 2021/470, 18. märts 2021, millega muudetakse otsust (ÜVJP) 2020/489, millega nimetatakse ametisse Euroopa Liidu eriesindaja Belgradi ja Priština vahelise dialoogi ning muude Lääne-Balkani piirkondlike küsimuste jaoks

19.3.2021   
               
               
                  ET
               
               
                  Euroopa Liidu Teataja
               
               
                  L 96/13
               
            
         NÕUKOGU OTSUS (ÜVJP) 2021/470,
         18. märts 2021,
         millega muudetakse otsust (ÜVJP) 2020/489, millega nimetatakse ametisse Euroopa Liidu eriesindaja Belgradi ja Priština vahelise dialoogi ning muude Lääne-Balkani piirkondlike küsimuste jaoks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 33 ja artikli 31 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 2. aprillil 2020 vastu otsuse (ÜVJP) 2020/489, (1) millega nimetati Euroopa Liidu eriesindajaks Belgradi ja Priština vahelise dialoogi ning muude Lääne-Balkani piirkondlike küsimuste jaoks Miroslav LAJČÁK, ja mida on muudetud nõukogu otsusega (ÜVJP) 2020/1313 (2). ELi eriesindaja volitused lõppevad 31. märtsil 2021.
                  
               
                     (2)
                  
                  
                     ELi eriesindaja volitusi tuleks pikendada veel 17 kuu võrra ning näha ette uus lähtesumma ajavahemikuks 1. aprillist 2021 kuni 31. augustini 2022.
                  
               
                     (3)
                  
                  
                     ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2020/489 muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Euroopa Liidu eriesindaja
                           Belgradi ja Priština vahelise dialoogi ning muude Lääne-Balkani piirkondlike küsimuste jaoks nimetatud Euroopa Liidu eriesindaja (edaspidi „ELi eriesindaja“) Miroslav LAJČÁKI volitusi pikendatakse kuni 31. augustini 2022. Nõukogu võib poliitika- ja julgeolekukomitee hinnangule tuginedes ning liidu välisasjade ja julgeolekupoliitika kõrge esindaja (edaspidi „kõrge esindaja“) ettepaneku põhjal otsustada, et ELi eriesindaja volituste kehtivus lõpetatakse varem.“
                        
                     
                  
                        2)
                     
                     
                        Artikli 5 lõikesse 1 lisatakse järgmine lõik:
                        „ELi eriesindaja volituste täitmisega seotud kulude katmiseks ajavahemikul 1. aprillist 2021 kuni 31. augustini 2022 ette nähtud lähtesumma on 2 580 000 eurot.“
                     
                  
                        3)
                     
                     
                        Artikli 13 teine lause asendatakse järgmisega:
                        „ELi eriesindaja esitab kõrgele esindajale, nõukogule ja komisjonile korrapäraselt eduaruandeid ning 31. maiks 2022 lõpliku täieliku aruande volituste täitmise kohta.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 18. märts 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 2. aprilli 2020. aasta otsus (ÜVJP) 2020/489, millega nimetatakse ametisse Euroopa Liidu eriesindaja Belgradi ja Priština vahelise dialoogi ning muude Lääne-Balkani piirkondlike küsimuste jaoks (ELT L 105, 3.4.2020, lk 3).
         
            (2)  Nõukogu 21. septembri 2020. aasta otsus (ÜVJP) 2020/1313, millega muudetakse otsust (ÜVJP) 2020/489, millega nimetatakse ametisse Euroopa Liidu eriesindaja Belgradi ja Priština vahelise dialoogi ning muude Lääne-Balkani piirkondlike küsimuste jaoks (ELT L 308, 22.9.2020, lk 4).